Fuldstændig fantastisk og uforglemmeligt ophold!!!
Vi boede hos Myles i Brooklyn fra d. 12.- 22. oktober, og det er FULDT UD FORSTÅELIGT, at han er blevet kåret som Superhost. Samme dag som vi bookede rejsen skrev han til os og dette varede ved selvom vi først skulle afsted 7 mdr. senere. Han var enormt god til at sende links med alt relevant omkring New York, tips til hvordan vi kunne spare penge, foreslag til udflugter, og han har en hel speciel evne til at få en' til at føle, at man virkelig er velkommen selvom vi aldrig havde mødt ham. Da vi ankom til JFK hentede Myles os, og det har vi aldrig oplevet, at nogle værter har gjort før. Han er desuden et af de gladeste mennesker vi nogensinde har mødt.Vi fik den varmeste velkomst og på vej tilbage til Brooklyn fortalte han om kvarteret, gode spisesteder, nyttige informationer m.m. Vi havde planlagt lige at smutte forbi et supermarked for at købe det mest nødvendige, men det var overhoved ikke nødvendigt. For da vi ankom til lejligheden var der ALT, hvad vi skulle bruge. Myles havde fyldt køleskabet op, der var klar til at lave kaffe, vi måtte bruge af alt det, der stod på badeværelset, ja, vi kunne på INGEN måde klage. Selve lejligheden var iøvrigt skinnende ren, der var friske blomster, køkkenet rummede alt tænkeligt udstyr, der var masser af plads, man følte sig tryg og virkelig godt tilpas og vi har aldrig oplevet sådan en feriebolig før. Dagene fløj afsted, og Myles var rigtig sød til at spørge ind til ens ophold, han satte friske blomster, der stod kage, da vi kom hjem og vi var ikke et sekund i tvivl om, at han ville gøre alt for at gøre ens ophold til det allerbedste. Myles som person var helt fantastisk. Han var så hjertevarm, omsorgsfuld og serviceminded. Humøret var helt i top, han var meget nem at tale med, og vi fik nogle gode grin. Vi glemmer aldrig Myles og New York og vil til enhver tid anbefale ham til alle. Vores søn ville ikke hjem, men ville hellere blive hos ham :-)Hvis vi kommer tilbage en anden gang ville vi gøre alt for at komme til at bo hos Myles igen, man bliver bestemt ikke skuffet, tværtimod, dette ophold har overgået alle forventninger. Mads, Christoffer og Trine fra Danmark.